

**Συγχαρητήρια ΚΟΑ στην κυπριακή αποστολή των Special Olympics**

Με σημαντικές επιτυχίες ολοκληρώθηκε η παρουσία της κυπριακής αποστολής στους Παγκόσμιους Ειδικούς Ολυμπιακούς Αγώνες στο Βερολίνο.

Στην Ποδηλασία η Στέλλα Παπά Βασιλείου και ο Γιώργος Παύλου κατέκτησαν το αργυρό μετάλλιο στα 5 Χιλιόμετρα ατομικής χρονομέτρησης, ενώ ο Ηλίας Γρηγορίου το χάλκινο. Η Χλόη Δημητριάδου στα 500μ. ατομικής χρονομέτρησης κατέκτησε το χάλκινο μετάλλιο. Στο Bocce ο Ορθόδοξος Λουκά και η Λένα Έλφιγκ κατέκτησαν το αργυρό μετάλλιο στο Διπλό. Στο Bowling ο Πέτρος Καλαμαρά και ο Βασίλης Χριστοδούλου κατέκτησαν το αργυρό μετάλλιο στο Ατομικό. Στην Ενόργανη Γυμναστική η Γεωργία Ξενοφώντος κατέκτησε 2 χρυσά στη δοκό και στο έδαφος και 2 χάλκινα μετάλλια στο άλμα και στο All Around. Ο Κωνσταντίνος Μιχαήλ κατέκτησε το χάλκινο μετάλλιο στο Μονόζυγο. Τέλος η ομάδα Γυναικείας Ενοποιημένης (Unified) Καλαθόσφαιρας κατέκτησε το αργυρό μετάλλιο στην Α’ κατηγορία.

Ο Κυπριακός Οργανισμός Αθλητισμού συγχαίρει όλους τους αθλητές και τις αθλήτριες που συμμετείχαν στους Αγώνες για την μεγάλη προσπάθεια και τις επιτυχίες τους, καθώς και στους προπονητές και την Ομοσπονδία τους! Εξάλλου σ' αυτούς τους Αγώνες είναι όλοι νικητές!